Татарстан китап нәшрияты Г.Тукайның туган көне уңаеннан яңа бәйге игълан итте 

	Татарстан китап нәшрияты бөек татар шагыйре Габдулла Тукайның туган көне уңаеннан «Г.Тукайны укыйбыз/Читаем Г. Тукая " дип исемләнгән видеороликлар бәйгесе игълан итте. Бәйгедә катнашу шартлары:
 1) Габдулла Тукайның үзегез яраткан әсәрен укып видеоролик төшерергә (хронометраж 2 минуттан артык түгел);

2) Видеоны 17 апрельгә кадәр Вконтакте битегездә урнаштырырга, анда @tatkniga аккаунтын билгеләп үтәргә һәм түбәндәге мәгълүматларны күрсәтеп: исем һәм фамилиягез, яшегез, әсәрнең исеме, телефон номерыгыз - роликны tatkniga-konkurs@mail.ru электрон почтаcына җибәрергә.

Җиңүчеләр Татарстан китап нәшриятының Вконтактедагы рәсми төркемендә яшь буенча ике төркемгә -18 яшькә кадәрге һәм 18 яшьтән өлкәнрәкләргә - бүленеп ачык тавыш бирү ярдәмендә билгеләнәчәк.

Тавыш бирү вакыты: 2022 елның 23 апреленә кадәр.

Һәр яшь төркемендә тавыш бирүнең беренче өч лидерына бүләкләү тантанасында призлар һәм махсус дипломнар тапшырылачак. Бәйгедә һәр катнашучыга сертификат биреләчәк. 
	---	
Татарстан китап нәшрияты

	№ --- | 07.04.2022	


